Bakkie ry drie doodFoto: Netcare 911 Athlenda Mathe, woordvoerder van Netcare 911, het gesê die voorval het omstreeks 21:30 in Nelson Madelaweg in Seshego plaasgevind. “Die oorsaak van die ongeluk is nog onbekend. Volgens inligting van die toneel, het die bakkie drie voetgangers getref,” het Mathe gesê. Die provinsie se nooddienste en Netcare 911 is na die toneel ontbied. Twee van die mans was reeds dood toe paramedici by die toneel opgedaag het. “Een man het ernstige beserings opgedoen. Hy is na ŉ nabygeleë hospitaal geneem, waar hy later aan sy beserings beswyk het.” Die polisie ondersoek die voorval.